laion/Wikipedia-Exotic huggingface dataset:
ক্ষিতীশচন্দ্র রায়চৌধুরী

ক্ষিতীশচন্দ্র রায়চৌধুরী (১৮৯৩ - ২০ নভেম্বর, ১৯৭৭) একজন বাঙালি ব্রিটিশ বিরোধী স্বাধীনতা আন্দোলনকারী সশস্ত্র বিপ্লবী, জননেতা ও রাজনীতিবিদ। ক্ষিতীশচন্দ্র অধুনা বাংলাদেশের নোয়াখালী জেলার ফকিরতলা গ্রামে জন্মগ্রহণ করেন। তার পিতার নাম ছিল ভগবানচন্দ্র। তাদের আদি বাড়ি ছিল ফরিদপুর জেলার ইদিলপুর। জাতীয় বিদ্যালয়ের ছাত্র থাকাকালীন স্বদেশী আন্দোলনে যোগ দেন। প্রথম বিশ্বযুদ্ধের সময় যুগান্তর দলের বিপ্লবীরা বিদেশী অস্ত্রসাহায্য নিয়ে যে বিপ্লবী অভ্যুত্থানের পরিকল্পনা করেন তিনি ছিলেন তার অন্যতম কর্মী। হাতিয়া দ্বীপে জার্মান যুদ্ধজাহাজ থেকে অস্ত্রশস্ত্র নামিয়ে আনার ভার ছিল নোয়াখালী বিভাগের বিপ্লবীদের ওপর। এইসমস্ত কাজে অংশগ্রহণ করার ফলে তাকে বিদ্যালয় শিক্ষা পরিত্যাগ করতে হয়। নরেন ঘোষচৌধুরীর নেতৃত্বে কলকাতার আশেপাশে রাজনৈতিক ডাকাতিতে অংশ নেন। নদিয়া জেলার শিবপুর গ্রামের ডাকাতির মামলায় গ্রেপ্তার হয়ে যশোরে তিন বছর অন্তরীন থাকেন। মুক্তি পাওয়ার পর ভারতীয় জাতীয় কংগ্রেস দলের কাজে যুক্ত হন পাশাপাশি গোপনে বিপ্লবী ছাত্র যুব কর্মীদের সাথেও সংযুক্ত থাকেন। কংগ্রেসের গণ আন্দোলনের প্রধান কর্মী হিসেবে ১৯২১ সালে ছয় মাস কারাদন্ড ভোগ করেন। ফিরে এসে স্বরাজ্য পার্টির স্থানীয় সংগঠক হয়েছিলেন। ১৯২৮-২৭ তিনি সাম্প্রদায়িক বিরোধের বিরুদ্ধে প্রধান বক্তা, কংগ্রেসের নেতা, কৃষক আন্দোলনের অন্যতম সহায়ক রূপে একজন জননেতা হয়ে ওঠেন। অস্পৃশ্যতা দূরীকরণ, নেতাজী সুভাষচন্দ্র বসুর সাথে বন্যাত্রানে, প্রতিটি সামাজিক আন্দোলনে তিনি ছিলেন অগ্রগণ্য কর্মী। আইন অমান্য আন্দোলনে তিনমাস পূনরায় কারাদন্ড ভোগ করেন। চট্টগ্রাম বিদ্রোহের পর ১৯৩২ সালে আবার গ্রেপ্তার হন। ১৯৩৮ সাল পর্যন্ত দেউলি ও বক্সা দুর্গে বন্দী থাকেন তিনি। দেশের বাণী নামক সাপ্তাহিক পত্রিকা সম্পাদনা করেছেন। ব্রিটিশ সরকারের গোয়েন্দা রিপোর্টে এই পত্রিকাকে কমিউনিস্ট পত্র বলে চিহ্নিত করা হয়। জেল থেকে মুক্তি লাভের পর কৃষক আন্দোলনে যোগ দেন ও কমিউনিস্ট মনোভাবাপন্ন হয়ে ওঠেন। ১৯৪৬ খ্রিষ্টাব্দের দাঙ্গায় শান্তি স্থাপনে সক্রিয় ছিলেন। দেশবিভাগের পরেও বাংলাদেশ পরিত্যাগ করেননি। নোয়াখালীর হিন্দু মুসলমান উভয় সম্প্রদায়ের কাছের মানুষ ও সর্বজনশ্রদ্ধেয় জননেতা ছিলেন ক্ষিতীশচন্দ্র রায়চৌধুরী, ছাত্র যুব কর্মীদের কাছে ক্ষিতীশ'দা। বাংলাদেশের স্বাধীনতা যুদ্ধের সময় রাজাকার বাহিনী তাকে হত্যা করতে এলে মুসলিম জনগণ তাকে রক্ষা করেন। স্বাধীন বাংলাদেশ প্রতিষ্ঠা পর্যন্ত আত্মগোপন করে থাকতে হয় এই বিপ্লবীকে। ১৯৭৭ সালে তাকে চিকিৎসার জন্যে কলকাতায় আনা হয়। হুগলীর রিষড়া সেবাসদনে ভর্তি থাকেন। ২০ নভেম্বর, ১৯৭৭ সালে তার মৃত্যু ঘটে। "বিপ্লবী ক্ষিতীশচন্দ্র রায়চৌধুরী স্মরনে"। banglanews24.com। ৫ আগস্ট ২০১৪। সংগ্রহের তারিখ ২১ মে ২০১৭। [স্থায়ীভাবে অকার্যকর সংযোগ] প্রথম খন্ড, সুবোধচন্দ্র সেনগুপ্ত ও অঞ্জলি বসু (২০২)। সংসদ বাঙালি চরিতাভিধান। কলকাতা: সাহিত্য সংসদ। পৃষ্ঠা ১১৭।
স্ট্র্যান্ড রোড, চট্টগ্রাম

স্ট্র্যান্ড রোড, বাংলাদেশের চট্টগ্রাম শহরের আগ্রাবাদ এলাকার সন্নিকটে অবস্থিত ১.১৮ কিলোমিটার দৈর্ঘ্যের ও ৪৮ ফুট চওড়া একটি প্রধান বাণিজ্যিক সড়ক। এটি সদরঘাট থানার অধীনে চট্টগ্রাম বন্দরের জাহাজ-ঘাটের পাশে অবস্থিত। ১৯ শতকের শুরুর দিকে ব্রিটিশ শাসনের অধীনে এই সড়কটি নির্মিত হয়। বর্তমানে সড়কটি অস্থায়ী ট্রাক টার্মিনাল হিসেবে পরিণত হয়েছে। সড়কটি আগ্রাবাদ থেকে নগরীর উত্তর-পূর্ব দিকে সদরঘাট নদীবন্দর পর্যন্ত বিস্তৃত। পদ্মা অয়েল কোম্পানী কর্ণফুলী পেপার মিলস লিমিটেড ঢাকা ট্রাঙ্ক সড়ক সদরঘাট সড়ক হরিশংকর জলদাস রচিত কসবি (২০১১) উপন্যাসের মূল উপজীব্য বিষয় চট্টগ্রাম অঞ্চলের ঐতিহাসিক সাহেবপাড়াকে কেন্দ্র করে আবর্তিত, যা একসময় স্ট্র্যান্ড রোডে অবস্থিত ছিল। "স্ট্র্যান্ড রোড"। bd.geoview.info। bd.geoview.info। সংগ্রহের তারিখ মে ২১, ২০১৭।  ওসমানী, শিরীন হাসান (জানুয়ারি ২০০৩)। "চট্টগ্রাম নগরী"। সিরাজুল ইসলাম; আমিরুল ইসলাম চৌধুরী (অনলাইন)। বাংলাপিডিয়া (অনলাইন)। বাংলাদেশ: এশিয়াটিক সোসাইটি বাংলাদেশ। আইএসবিএন 984-32-0576-6। সংগ্রহের তারিখ মে ২১, ২০১৭।  সুজন ঘোষ (১৩ জুন ২০১৫)। "চট্টগ্রামের সদরঘাট ও স্ট্র্যান্ড রোড"। প্রথম আলো। চট্টগ্রাম। সংগ্রহের তারিখ মে ২০, ২০১৭।  প্রবেশদ্বার:  সড়ক চট্টগ্রাম বাংলাদেশ
আফতাবউদ্দিন খাঁ

ফকির আফতাবউদ্দিন খাঁ (১৮৬২-১৯৩৩) ছিলেন একজন বাঙালি লোকসঙ্গীত ও যন্ত্রসঙ্গীত শিল্পী। তিনি উপমহাদেশের প্রখ্যাত সঙ্গীতজ্ঞ আলাউদ্দিন খাঁ ও আয়েত আলী খাঁর বড় ভাই। তিনি বাঁশি, তবলা, বেহালা, ন্যাসতরঙ্গসহ বিভিন্ন প্রকার বাদ্যযন্ত্র বাজানোয় পারদর্শী ছিলেন। আল্লাহর প্রতি অসীম ভক্তি ও সংসারের প্রতি বৈরাগ্যের কারণে তাকে 'ফকির' বলে ডাকা হত। আফতাবউদ্দিন ১৮৬২ সালে তদানীন্তন ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) ব্রাহ্মণবাড়ীয়া জেলার নবীনগর উপজেলার শিবপুর গ্রামে জন্মগ্রহণ করেন। তার পিতা সবদর হোসেন খাঁ ছিলেন একজন সঙ্গীতজ্ঞ এবং মাতা সুন্দরী বেগম। তার দুই ছোট ভাই উপমহাদেশের প্রখ্যাত সঙ্গীতজ্ঞ আলাউদ্দিন খাঁ ও আয়েত আলী খাঁ। ওস্তাদ ফুলঝুরি খান ও সেতার বাদক ইয়াসিন খান তার কন্যা কমলা-উন-নেসার দুই পুত্র। শৈশব থেকেই তার সঙ্গীতে আগ্রহ দেখা যায়। তাদের পার্শ্ববর্তী বাঙ্গোড়া গ্রামের জমিদারের সভার সঙ্গীতজ্ঞ ভাতৃদ্বয় রামধন ও রামকানাইয়ের নিকট তিনি তবলা ও বেহালার তালিম নেন। পরে ত্রিপুরার রাজসভার সঙ্গীতজ্ঞ কাসিম আলী খাঁর নিকটও তিনি সঙ্গীতের তালিম নেন। তিনি বিভিন্ন প্রকার বাদ্যযন্ত্রে পারদর্শী ছিলেন, তবে তার খ্যাতি ছিল বংশীবাদনে। তার একটি বিশেষ গুণ ছিল তিনি একসাথে তিনটি বাদ্যযন্ত্র বাজাতে পারতেন। তিনি একসাথে তবলা, বাঁশি ও হারমোনিয়াম; এবং দোতারা, বাঁশি ও বাঁয়া বাজাতে পারতেন। আফতাবউদ্দিন মেঘডম্বুর ও স্বরসংগ্রহ বাদ্যযন্ত্র দুটির উদ্ভাবক। তিনি রাগসঙ্গীতেও দক্ষ ছিলেন। তার গানের সুর ছিল রাগনির্ভর। তিনি একই উপজেলার সাধক কবি মনোমোহন দত্তের গানে রাগরাগিনীর সুর প্রয়োগ করেন এবং বিভিন্ন গ্রামে গাওয়ার ফলে গানগুলো জনপ্রিয় হয়ে ওঠে। এর মাধ্যমে তিনি লোকসঙ্গীত ও রাগসঙ্গীতের মধ্যে সেতুবন্ধ তৈরি করে এবং সর্বপ্রথম প্রমাণ করেন, পল্লিসঙ্গীত ও রাগসঙ্গীত একে অপরের পরিপূরক। তিনি আল্লাহভক্তি ও সংসার বৈরাগ্যের জন্য তাকে লোকে 'ফকির' (তাপস) বলে ডাকত। কালীসাধনার জন্য তিনি 'আফতাবউদ্দিন সাধু' নামেও পরিচিতি লাভ করেন। তিনি ১৯৩৩ সালে মৃত্যুবরণ করেন। মোবারক হোসেন খান। "খাঁ, ফকির আফতাবউদ্দিন"। বাংলাপিডিয়া। সংগ্রহের তারিখ ২০ মে ২০১৭।  মোবারক হোসেন খান (৯ অক্টোবর ২০১৪)। "সুরের পরম্পরা"। যায়যায়দিন। সংগ্রহের তারিখ ২০ মে ২০১৭।  "সেতার বাদক ইয়াসিন খান আর নেই"। দৈনিক প্রথম আলো। ২২ মার্চ ২০১১। ৫ সেপ্টেম্বর ২০১৯ তারিখে মূল থেকে আর্কাইভ করা। সংগ্রহের তারিখ ২০ মে ২০১৭।  বাংলাপিডিয়ায় খাঁ, ফকির আফতাবউদ্দিন
ফুলঝুরি খান

ওস্তাদ ফুলঝুরি খান (জন্মনামঃ ইয়ার রসুল খান, ১৯২০ - ৫ মে, ১৯৮২) ছিলেন একজন বাঙালি যন্ত্রসঙ্গীত ও উচ্চাঙ্গ সঙ্গীতশিল্পী। তিনি একজন দক্ষ তবলা ও এসরাজ বাদক। যন্ত্রসঙ্গীত ও উচ্চাঙ্গ সঙ্গীতে অবদানের জন্য তিনি ১৯৭৯ সালে বাংলাদেশ সরকার কর্তৃক প্রদত্ত সর্বোচ্চ বেসামরিক সম্মান স্বাধীনতা পুরস্কার লাভ করেন। ফুলঝুরি খান ১৯২০ সালে তদানীন্তন ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) ব্রাহ্মণবাড়ীয়া জেলার নবীনগর উপজেলার বিটঘর গ্রামে জন্মগ্রহণ করেন। তার প্রকৃত নাম ইয়ার রসুল খান। তার পিতা লতিফ রসুল খান এবং মাতা কমলা-উন-নেসা ছিলেন ফকির আফতাবউদ্দিন খাঁর কন্যা। তার মাতামহ আফতাবউদ্দিনের ছোট দুই ভাই প্রখ্যাত সঙ্গীতজ্ঞ ওস্তাদ আলাউদ্দিন খাঁ ও আয়েত আলী খাঁ। ফুলঝুরির ছোট ভাই ইয়াসিন খান একজন সেতার বাদক ছিলেন। ফুলঝুরির তবলায় হাতেখড়ি হয় তার মাতামহ আফতাবউদ্দিন খাঁর নিকট। পরে আয়েত আলীর নিকট কিছুদিন তালিম গ্রহণ করার পর তিনি মাইহার রাজ্যে চলে যান এবং সেখানে মাতামহের ছোট ভাই ও সেখানকার রাজসভার সঙ্গীতজ্ঞ আলাউদ্দিন খাঁর নিকট তবলার তালিম নিতে। আলাউদ্দিন খাঁর নিকট তিনি আটবছর তবলার তালিম নেন। মাইহার রাজসভায় তার গুরু আলাউদ্দিন খাঁর সরোদ বাজানোর সাথে তার তবলা বাদন শুনে মুগ্ধ হয়ে মাইহারের রাজা তাকে 'ফুলঝুরি' উপাধি দেন। সেই থেকে তার নাম হয়ে যায় ফুলঝুরি খান। ফুলঝুরি তবলা ও এসরাজ বাদনে দক্ষতা অর্জন করেন। পাশাপাশি তিনি তারসানাই, সেতার ও পাখোয়াজ বাজানোতেও পারদর্শী ছিলেন। তিনি আলাউদ্দিন খাঁ গঠিত 'মাইহার স্ট্রিং ব্যান্ড' দলের সদস্য ছিলেন। খ্যাতনামা নৃত্যশিল্পী উদয় শঙ্করের নাচের দলের সঙ্গীতশিল্পী হিসেবে বিভিন্ন দেশে ভ্রমণ করেন। তিনি কিছুদিন রবীন্দ্রনাথ ঠাকুরের শান্তিনিকেতনে যন্ত্রসঙ্গীতের শিক্ষক ছিলেন। চিত্রাঙ্গদা নৃত্যনাট্যে তার এসরাজ বাজানো শুনে রবীন্দ্রনাথ মুগ্ধ হন। ফুলঝুরি পরে শিলং চলে যান এবং সেখানে একটি সঙ্গীত বিদ্যালয় স্থাপন করে শিষ্যদের সঙ্গীত শিক্ষা দেন। তিনি ১৯৫১ সালে ঢাকায় আসেন এবং ঢাকা বেতারকেন্দ্রে নিজস্ব শিল্পী হিসেবে যোগ দেন। তিনি ১৯৭৫ সাল পর্যন্ত বেতারে তারসানাই বাজাতেন। তিনি কয়েকটি চলচ্চিত্রের সঙ্গীতের জন্য এসরাজ বাজান। তাদের মধ্যে উল্লেখযোগ্য চলচ্চিত্রসমূহ হল মুখ ও মুখোশ (১৯৫৬), আকাশ আর মাটি (১৯৫৯), রাজধানীর বুকে (১৯৬০), নতুন সুর (১৯৬২), সূর্য স্নান (১৯৬২), ও সূর্যগ্রহণ (১৯৭৬)। তার পাঁচ পুত্রের মধ্যে মোঃ ইউনুস খান সরোদ বাদক, মোঃ জাফর খান সেতার বাদক, মোঃ ইউসুফ খান সরোদ বাদক, মোঃ ইলিয়াস খান তবলা বাদক, এবং মোঃ খায়রুল ইসলাম খান তবলা বাদক। ফুলঝুরি খান ১৯৮২ সালে ঢাকায় মৃত্যুবরণ করেন। শিল্পচর্চায় অসাধারণ অবদানের জন্য ১৯৭৯ সালে তাকে দেশের সর্বোচ্চ বেসামরিক পুরস্কার স্বাধীনতা পুরস্কার প্রদান করা হয়। এছাড়াও তিনি সঙ্গীতে অবদানের জন্য ১৯৭৭ সালে বাংলাদেশ শিল্পকলা একাডেমি পুরস্কার পেয়েছেন। সংস্কৃতিতে স্বাধীনতা পুরস্কার বিজয়ীদের তালিকা। "খান, ওস্তাদ ফুলঝুরি"। বাংলাপিডিয়া। সংগ্রহের তারিখ ২০ মে ২০১৭।  "সেতার বাদক ইয়াসিন খান আর নেই"। দৈনিক প্রথম আলো। ২২ মার্চ ২০১১। ৫ সেপ্টেম্বর ২০১৯ তারিখে মূল থেকে আর্কাইভ করা। সংগ্রহের তারিখ ২০ মে ২০১৭।  "Strings of sarod from Bangladesh"। দ্য ডেইলি স্টার। ২৫ নভেম্বর ২০১৫। সংগ্রহের তারিখ ২০ মে ২০১৭।  "স্বাধীনতা পুরস্কারপ্রাপ্ত ব্যক্তি/প্রতিষ্ঠানের তালিকা"। মন্ত্রিপরিষদ বিভাগ, গণপ্রজাতন্ত্রী বাংলাদেশ সরকার। ১ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ১০ ডিসেম্বর ২০১৭।  বাংলাপিডিয়ায় খান, ওস্তাদ ফুলঝুরি খান
ফোর্স (২০১১-এর চলচ্চিত্র)

ফোর্স (ইংরেজি: Force) ২০১১ সালের একটি বলিউড নির্মিত হিন্দি ভাষার একশনধর্মী চলচ্চিত্র। এই সিনেমাটির পরিচালক নিশিকান্ত কামথ। এই সিনেমাটি ২০০৩ সালের তামিল চলচ্চিত্র 'কাখা কাখা'র পুনঃনির্মাণ। ফোর্স সিরিজের দ্বিতীয় চলচ্চিত্র ফোর্স ২ মুক্তি পায় ২০১৬ সালে। এই দুই ছবিতেই মুখ্য ভূমিকায় অভিনয় করেছেন জন আব্রাহাম। জন আব্রাহাম - এসিপি যশোবর্ধন জেনেলিয়া ডি’সুজা - মায়া বিদ্যুৎ জামওয়াল - বিষ্ণু রাজ বাব্বর - জোনাল ডিরেক্টর মনীশ বহেল - অতুল মুকেশ ঋষি - রেড্ডি কমলেশ সাওন্ত - কমলেশ সন্ধ্যা মৃদুল - স্বাতী আনাইথা নায়ার - রচনা সিনেমা শুরু হয় যখন নার্কোটিক কন্ট্রোল ব্যুরোর এসিস্টেন্ট কমিশনার অফ পুলিশ, যশোবর্ধন হসপিটালে মরণাপন্ন অবস্থায় শুয়ে আছে। তাকে আততায়ীরা গুলি করে গভীর খাদে ফেলে দিলে সহাকারী অতুল ও কমলেশ যশকে উদ্ধার করে হাসপাতালে নিয়ে আসে। পিছনের কাহিনী এভাবেই শুরু হয়। যশ একজন সাহসী আই পি এস অফিসার। সে ও তার দলে বাকিরা আড়ালে থেকে মাদকচক্রের বিরুদ্ধে অভিযান চালায়। এই দলে মহেশ, অতুল, কমলেশ তিনজনেই যশ ওরফে যশোবর্ধনকে ভালবাসে। যশের একদিন শিক্ষিকা মায়ার সাথে আলাপ হয়। মায়া পথ দুর্ঘনায় আহত হলে যশ তাকে হাসপাতালে নিয়ে যায় ও সুস্থ করে তোলে। যশ তার প্রেমে পড়ে ও অতুলের স্ত্রী স্বাতীর উৎসাহে তাকে বিবাহ করে। ইতিমধ্যে মাদকচক্রের সমস্ত ঘাঁটির খবর তাদের জানিয়ে দেয় এক ব্যক্তি। যশোবর্ধন ও তার পুরো বাহিনী সমস্ত দলবলকে গ্রেপ্তার করতে শুরু করে। অন্য সমস্ত মাদক ব্যবসায়ীরা জেলে চলে গেলে সেই সুযোগে মাদকের ব্যবসায় একচ্ছত্র ক্ষমতার অধিকারী হয়ে ওঠে রেড্ডি। রেড্ডিকে যশরা গ্রেপ্তার করে, রেড্ডি পালটা আক্রমণ করতে চেষ্টা করলে অফিসাররা তাকে হত্যা করে। এই দৃশ্য চোখের সামনে দেখে রেড্ডির ভাই বিষ্ণু, যে কেনিয়া থেকে ভারতে এসেছিল মাদকের ব্যবসা নিয়ন্ত্রণ করতে। বিষ্ণু অত্যন্ত নৃশংস ও শক্তিশালী। সে এর প্রতিশোধ নিতে একের পর এক হত্যা করতে থাকে যারা নার্কোটিক দপ্তরকে মদত করেছে তাদের। রেড্ডি হত্যার জন্যে তদন্ত কমিশন বসে ও জোনাল ডিরেক্টর যশ, মহেশ, অতুল, কমলেশ চারজনকে সাসপেন্ড কর‍তে বাধ্য হন। বিষ্ণু মহেশ কে বাড়ির ভেতর ঢুকে পাশবিকভাবে হত্যা করে ও রচনাকে ধর্ষন করে খুন করে। এই ঘটনায় ডিরেক্টর সকলের সাসপেনসন তুলে নেন ও আদেশ দেন বিষ্ণুকে যেভাবেই হোক থামাতে। বিষ্ণু এবার স্বাতীকে অপহরণ করে এবং অতুলকে চাপ দিয়ে জেনে নেয় মায়া ও যশের অবস্থান তারপর যশকে ঘায়েল করে মায়াকে তুলে নিয়ে যায়। অনুতপ্ত অতুল যশকে হাসপাতাকে নিয়ে আসে এবং এখান থেকে সিনেমা শুরু হয়। অসুস্থ যশ কোমা থেকে ফিরে আসে কিন্তু ডাক্তার তাকে কোথাও যেতে নিষেধ করে। কড়া ওষুধ খেয়ে যশোবর্ধন বেরিয়ে পড়ে বিষ্ণুর খোঁজে। অতুলের কাছে আসা ফোনে যানা যায় বিষ্ণু স্বাতীকে একটি বাড়িতে রেখে গেছে। সেখানে গিয়ে তারা দেখে স্বাতীকে হত্যা করে ঝুলিয়ে দিয়েছে বিষ্ণুর লোকেরা। এই ঘটনায় নিজেকে দোষী মনে করে অতুল আত্মহত্যা করে। কমলেশকে সংগে নিয়ে যশ বিষ্ণুর মুখোমুখি হয়। গুলিতে কমলেশ আহত হলে সে যশকে জানায় বিষ্ণুকে যেভাবেই হোক ধরতে। যশ বিষ্ণুকে ধরে ফেলার আগে মায়াকে বিষ্ণু হত্যা করে এবং যশের মুখোমুখি হয়। রক্তক্ষয়ী খন্ডযুদ্ধে যশ বিষ্ণুকে খুন করে। "Force 18 crores"। Bollydhamaka.gossipsjunction.com। ৪ অক্টোবর ২০১১। ২০১২-০৪-২৫ তারিখে মূল থেকে আর্কাইভ করা। সংগ্রহের তারিখ ২০১১-১০-২৫।  "Force (2011)"। imdb.com। সংগ্রহের তারিখ ২১ মে ২০১৭।  "Force movie review"। timesofindia.com। টাইমস অফ ইন্ডিয়া। সংগ্রহের তারিখ ২১ মে ২০১৭।
নিম্ন আসাম

নিম্ন আসাম বা লোয়ার আসাম বা লামার আসাম (এছাড়াও পশ্চিম আসাম, প্রাগজ্যোতিষ, কামরূপ ) (অসমীয়া: পশিম / নামনি অসম), কামরূপ (প্রাচীন, মধ্যযুগীয় এবং পূর্ব উপনিবেশিক সময়ে); হল আসামের একটি প্রশাসনিক বিভাগ, একটি কমিশনারের অধিক্ষেত্রের অধীনে কামরূপ ও গোলপাড়া অঞ্চলের অন্তর্গত, এর সদর গুয়াহাটিতে অবস্থান করছে। ব্রহ্মপুত্র নদের নিম্ন উপত্যকায় বা সমগ্র পশ্চিম ব্রহ্মপুত্র উপত্যকা এই অঞ্চলের অন্তর্গত। "লোয়ার আসাম" শব্দটি প্রায়ই অঞ্চলটি উল্লেখ করার জন্য জনপ্রিয় ব্যবহার সত্ত্বেও একটি অপব্যাখ্যাকারী। স্থানীয়রা পশ্চিম আসাম অঞ্চলের সঠিকভাবে সংজ্ঞায়িত করা এবং এটি লোয়ার আসাম বিভাগ থেকে পৃথক করার জন্য প্রায়শই ব্যবহৃত হয়। ১৮৩৩ সালে লোয়ার আসাম পাঁচটি প্রাথমিক ব্রিটিশ জেলার আনুষ্ঠানিক নির্মাণ করা হয় , যা ছিল ধনশিরি নদীর পশ্চিমের এলাকা , ১৮৩৬ সালে ছয়টি পরগনা কামরূপকে একক জেলায় পরিণত হয়। এক সময় কামরূপ একটি শক্তিশালী রাষ্ট্র (৩য়-১২শ খ্রিষ্টাব্দ),ছিল যার রাজধানী প্রাগজ্যোতিষপুর (গুয়াহাটি) এবং দুর্জয় (উত্তর গুয়াহাটি) থেকে বর্মন এবং পাল রাজবংশ দ্বারা শাসিত। আজ গুয়াহাটি উত্তর-পূর্ব ভারতের সর্ববৃহৎ শহর, অসম রাজ্যের রাজধানী দিসপুর, শহরের মধ্যে অবস্থিত। "[The] territory from Biswanath to Goalpara—was known as Western Assam; but another name—Lower Assam—gradually came into use." (Banerjee 1992, পৃ. 9) "By 1836 the districts assumed names which became familiar in later years: Goalpara, Kamrup, Darrang and Nagaon." (Banerjee 1992, পৃ. 53–54)
নয়ন মোঙ্গিয়া

নয়ন রামলাল মোঙ্গিয়া (উচ্চারণ; গুজরাটি: નયન મોંગીયા; জন্ম: ১৯ ডিসেম্বর, ১৯৬৯) গুজরাতের বড়োদরায় জন্মগ্রহণকারী সাবেক ভারতীয় আন্তর্জাতিক ক্রিকেটার ও কোচ। ভারত ক্রিকেট দলের অন্যতম সদস্য ছিলেন তিনি। দলে তিনি মূলতঃ উইকেট-রক্ষক ছিলেন। এছাড়াও ডানহাতে ব্যাটিংয়ে পারদর্শিতা দেখিয়েছেন নয়ন মোঙ্গিয়া। বড়োদরা ক্রিকেট দলের পক্ষে প্রথম-শ্রেণীর ক্রিকেটে ১৮৩ খেলায় অংশ নেন। নভেম্বর, ১৯৮৯ সালে পশ্চিম অঞ্চল ক্রিকেট দলের পক্ষে অভিষেক ঘটে তার। এ সময় ৩৫৩ ক্যাচ, ৪৩ স্ট্যাম্পিং ও সাত সহস্রাধিক রান সংগ্রহ করেন। সমগ্র খেলোয়াড়ী জীবনে ৪৪ টেস্টে অংশগ্রহণ করেন। ভারতের উইকেট-রক্ষক হিসেবে টেস্টে সর্বাধিক আট ক্যাচ নিয়েছেন। ১৯৯০ সালে প্রথমবারের মতো ইংল্যান্ড সফরে যান। অ্যালান নট তার ক্রীড়াশৈলীতে মুগ্ধ হয়ে উচ্ছসিত প্রশংসা করেন ও তাকে সহজাত ক্রীড়াপ্রতিভারূপে আখ্যায়িত করেন। কিরণ মোরের পর তিনি দীর্ঘদিন ভারতের দ্বিতীয় পছন্দের উইকেট-রক্ষকের মর্যাদা পান। এরপর ১৯৯০-এর দশকের মাঝামাঝি সময়ে দলের প্রথমসারির উইকেট-রক্ষক হন। ব্যক্তিগত সর্বোচ্চ ১৫২ রান করেন সফরকারী অস্ট্রেলিয়ার বিপক্ষে। ১৯৯৬-৯৭ মৌসুমে দিল্লি টেস্টে তিনি ব্যাটিং উদ্বোধনে নেমে এ সফলতা পান। মার্চ, ২০০১ সালে মহাকাব্যসম কলকাতা টেস্টের মাধ্যমে তার টেস্ট খেলোয়াড়ী জীবনের সমাপন ঘটে। পাতানো খেলায় সম্পৃক্ততার কারণে তাকে দল থেকে বাদ দেয়া হয়। ডিসেম্বর, ২০০৪ সালে প্রথম-শ্রেণীর ক্রিকেট থেকে অবসর নেন তিনি। ২০০৪ সালে থাইল্যান্ড জাতীয় ক্রিকেট দলের কোচ হিসেবে মনোনীত হন। মালয়েশিয়ায় অনুষ্ঠিত ২০০৪ সালের এসিসি ট্রফি প্রতিযোগিতায়ও কোচের দায়িত্বে ছিলেন। জাতীয় দলের পাশাপাশি থাইল্যান্ডের অনূর্ধ্ব-১৯ দলেরও দায়িত্ব পালন করেন তিনি। http://stats.espncricinfo.com/ci/content/records/283810.html Mongia announces his retirement "Match-fixing report: The main points"। BBC। ১ নভেম্বর ২০০০। সংগ্রহের তারিখ ৯ ফেব্রুয়ারি ২০১০।  "Nayan Mongia announces retirement"। The Hindu। ২২ ডিসেম্বর ২০০৪। ১৮ জানুয়ারি ২০০৫ তারিখে মূল থেকে আর্কাইভ করা। সংগ্রহের তারিখ ৯ ফেব্রুয়ারি ২০১০।  Nayan Mongia to coach Thailand নীলেশ কুলকার্নি একদিনের আন্তর্জাতিক ক্রিকেটে হ্যাট্রিকের তালিকা ভারত জাতীয় ক্রিকেট দলের কোচ হিসেবে কপিল দেব আন্তর্জাতিক ক্রিকেটে প্রথম বলেই উইকেটলাভকারী বোলারদের তালিকা ইএসপিএনক্রিকইনফোতে নয়ন মোঙ্গিয়া (ইংরেজি) ক্রিকেটআর্কাইভে নয়ন মোঙ্গিয়া (সদস্যতা প্রয়োজনীয়) (ইংরেজি) Interview of Nayan Mogia in CricketFundas.com Profile of Nayan Mogia
হাফ গার্লফ্রেন্ড (চলচ্চিত্র)

হাফ গার্লফ্রেন্ড হল মোহিত সুরি পরিচালিত ২০১৭ সালের ভারতীয় হিন্দী ভাষার প্রণয়ধর্মী চলচ্চিত্র। এটি চেতন ভগতের লেখা একই নামের একটি উপন্যাসের উপর ভিত্তি করে নির্মিত। অর্জুন কাপুর ও শ্রদ্ধা কাপুর চলচ্চিত্রটির প্রধান চরিত্রে অভিনয় করেছেন। ২০১৬ সালের জুন মাসে চলচ্চিত্রটির মূল চিত্রগ্রহণ শুরু হয় এবং চলচ্চিত্রটির দৃশ্য ধারণ করা হয়েছে দিল্লি, মুম্বই, পাটনা, দুমরান, বারাণসী, নিউ ইয়র্ক সিটি এবং কেপ টাউন শহরে। চলচ্চিত্রটি ১৯ মে ২০১৭ সালে বিশ্বব্যাপী মুক্তি পায়। অর্জুন কাপুর - বিশ্বাস মাধব ঝা শ্রদ্ধা কাপুর - রিপোর্ট রিয়া সোমানি বিক্রান্ত ম্যাসি - শৈলেস রিয়া চক্রবর্তী- অনশিকা সীমা বিশ্বাস - মাধব-এর মা "Half Girlfriend"। British Board of Film Classification। সংগ্রহের তারিখ ১২ মে ২০১৭।  "সংরক্ষণাগারভুক্ত অনুলিপি"। ২১ মে ২০১৭ তারিখে মূল থেকে আর্কাইভ করা। সংগ্রহের তারিখ ২১ মে ২০১৭।  http://www.bollywoodhungama.com/news/box-office-special-features/box-office-worldwide-collections-day-wise-breakup-half-girlfriend/ "'Half Girlfriend' not a frivolous rom-com, says Arjun Kapoor"। The Indian Express। সংগ্রহের তারিখ ১২ মার্চ ২০১৬।  "Meet Madhav Jha: Arjun Kapoor begins shooting for 'Half Girlfriend'"। Daily News and Analysis। ৮ জুন ২০১৬। সংগ্রহের তারিখ ৮ জুন ২০১৬।  "Half Girlfriend to release on May 19, 2017"। The Indian Express। ৬ আগস্ট ২০১৬। সংগ্রহের তারিখ ২০১৬-০৮-০৬।  ইন্টারনেট মুভি ডেটাবেজে হাফ গার্লফ্রেন্ড (ইংরেজি)
নবগ্রাম ইউনিয়ন

নবগ্রাম ইউনিয়ন নামে বাংলাদেশে মোট ২টি ইউনিয়ন রয়েছে। যথা: নবগ্রাম ইউনিয়ন, ঝালকাঠি সদর; (ঝালকাঠি জেলা) নবগ্রাম ইউনিয়ন, মানিকগঞ্জ সদর; (মানিকগঞ্জ জেলা) এটি বাংলাদেশের ইউনিয়ন সম্পর্কিত একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। যদি একটি আভ্যন্তরীণ লিঙ্ক আপনাকে এখানে নিয়ে আসে, আপনি চাইলে সেই লিঙ্কটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
মায়াবিনী (চলচ্চিত্র)

মায়াবিনী (১৯৯২) একটি বাংলা রোমান্টিক রহস্য চলচ্চিত্র। কলকাতার টলিউড নির্মিত এই সিনেমার পরিচালক ছিলেন তুষার মজুমদার। সঙ্গীত পরিচালনা তন্ময় চট্টোপাধ্যায়। এই ছবিটি মঙ্গলদীপ পিকচার্স প্রাইভেট লিমিটেডের ব্যানারে নির্মিত হয়। প্রতাপগড়ের গভীর জঙ্গলে কাঠ কাটতে গিয়ে প্রায়ই কাঠুরেরা আক্রান্ত হতে থাকে একটি ভয়ানক রোমশ জন্তুর দ্বারা। পর পর তিনজনের মৃত্যুর পরে শ্রমিকেরা জঙ্গলে যেতে ভয় পায়। স্থানীয় রাজাবাহাদুর এস্টেটের নায়েবকে সঙ্গে নিয়ে পুলিশের সাহায্য চান। অপদার্থ দারোগা গদাধর হালদার সেখানে পুলিশ পাহারা বসান কিন্তু কিছু পরেই অজ্ঞাত মুখোশপরা আততায়ীর হাতে খুন হন রাজাবাহাদুর। রাজ পরিবারের কুমার বাহাদুরের বিবাহ মাধবীর সাথে ঠিক হয়েছিল আগে থেকেই। মাধবী যদিও অন্যের বাকদত্তা। মাধবী ও তার কাকা মৈনাক সিংহচৌধুরীকে আততায়ীরা ধরে নিয়ে বন্দী করে রাখে এবং হুবহু মাধবীর মতো দেখতে কলকাতার বার ড্যান্সার স্বাতীকে মাধবী সাজিয়ে রাজপরিবারে পাঠানো হয়। তাদের উদ্দেশ্য পরিবারের বিপুল ঐশ্বর্য গহনা ইত্যাদি হাতিয়ে নেওয়া। স্বাতী প্রথমে এই মিথ্যাচারে রাজী না হলেও অসুস্থ মায়ের চিকিৎসার কথা চিন্তা করে এই কাজ করতে বাধ্য হয়। স্বাতীর সাথে কাকা সেজে সঙ্গে যান বিপ্লব পাঁজা যিনি একজন জুয়াড়ী। তারা রাজপরিবারের অতিথি হয়ে থাকতে থাকতে জেনে যান কোন গুপ্ত কুঠুরীতে বহুমূল্য গহনা আছে। এদিকে বাড়ির ড্রাইভার পাঁচু সবার ওপর গোপনে নজর রাখে। কুমারের পিসী বিমলার তত্বাবধানে বিবাহের আয়োজন সম্পন্ন হয়। এরপরে একদিন সেই সমস্ত সম্পদ চুরি হয়ে যায়। তদন্ত করতে আসেন নতুন পুলিশ অফিসার রঞ্জিত চ্যাটার্জী যিনি ছিলেন মাধবীর প্রেমিক। এদিকে আসল চোরকে দেখে ফেলায় বাড়ির চাকর খুন হয়ে যায়। স্বাতী, মাধবী সেজে কুমারকে আর ঠকাতে রাজি হয়না। কিন্তু বিপ্লব তাকে বোঝান যে তাদের যারা নিয়োগ করেছে সেই কাজ সম্পন্ন না হলে বিপদ ঘটবে। আসল মাধবী ও তার কাকা মৈনাক আততায়ীদের আস্তানা থেকে কোনোরকমে পালিয়ে আসেন ও পুলিশকে সব খুলে বলেন। রঞ্জিত বুঝতে পারে স্বাতী মাধবী সেজে আছে। অজ্ঞাত মুখোশ পরা আততায়ী কে জংগলে পুলিশ তাড়া করে ধরলে আড়াল থেকে আসল খুনী মুখোশধারীকে খুন করে পালায়। কিন্তু ধরা পড়ে ড্রাইভার পাঁচুর হাতে। পাঁচু আসলে গোয়েন্দা দপ্তরের অফিসার নারায়ন ঘোষ। খুন ও চুরির তদন্ত করতে যাকে প্রতাপগড় রাজপরিবারে পাঠানো হয়েছিল। দেবশ্রী রায় - স্বাতী / মাধবী তাপস পাল - কুমার বাহাদুর উৎপল দত্ত - বিপ্লব পাঁজা হারাধন বন্দ্যোপাধ্যায় - রাজাবাহাদুর বিপ্লব চট্টোপাধ্যায় - ড্রাইভার পাঁচু নির্মল কুমার - মাধবীর কাকা মৈনাক চিন্ময় রায় - দারোগা গদাধর হালদার অভিষেক চ্যাটার্জী - পুলিশ অফিসার রঞ্জিত মীণাক্ষী গোস্বামী - বিমলা নিমু ভৌমিক - রঘু রায় বঙ্কিম ঘোষ "Mayabini (1992)"। www.youtube.com। ২০১৫-১০-০৩। সংগ্রহের তারিখ ২০১৯-০৭-২৭।  "Mayabini (1992 - Bengali)"। gomolo.com। ১৬ মার্চ ২০১৭ তারিখে মূল থেকে আর্কাইভ করা। সংগ্রহের তারিখ ২১ মে ২০১৭।  "Mayabini (1992)"। banglamovienews.com। সংগ্রহের তারিখ ২৩ মে ২০১৭।  ইন্টারনেট মুভি ডেটাবেজে মায়াবিনী (ইংরেজি)
আটলান্টিক সময় অঞ্চল

আটলান্টিক সময় অঞ্চল একটি ভৌগোলিক অঞ্চল যাকে আটলান্টিক প্রমাণ সময় (এএসটি) বলা হয়। এটি সার্বজনীন সমন্বিত সময় (ইউটিসি) থেকে চার ঘণ্টা (ইউটিসি−০৪:০০) পিছনে। মার্চের ২য় রবিবার থেকে নভেম্বরের প্রথম রবিবার পর্যন্ত তিন ঘণ্টা (ইউটিসি-০৩:০০) বিয়োগ করে দিবালোক সংরক্ষণ সময় পালন করা হয়। এই অঞ্চলের ঘড়ির সময় গ্রীনিচ মানমন্দিরের ৬০তম মধ্যরেখা পশ্চিমাংশের গড় সৌর সময়ের উপর ভিত্তি করে। আমেরিকাসে দিবালোক সংরক্ষণ সময় বিশ্ব সময়ের অঞ্চল মানচিত্র ওয়েব্যাক মেশিনে আর্কাইভকৃত ২৪ ডিসেম্বর ২০১৫ তারিখে (ইংরেজি) কানাডা সময় অঞ্চল মানচিত্র (ইংরেজি) বিশ্বের প্রধান শহরসমূহের জন্য সময় অঞ্চল (ইংরেজি) কানাডা জুড়ে অফিসিয়াল সময় (ইংরেজি)
কেটি পার্কিন্স

কেটি টেরেসা পার্কিন্স (ইংরেজি: Katie Perkins; জন্ম: ৭ জুলাই, ১৯৮৮) অকল্যান্ডে জন্মগ্রহণকারী প্রথিতযশা নিউজিল্যান্ডীয় প্রমিলা আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য হিসেবে একদিনের আন্তর্জাতিক ও টুয়েন্টি২০ আন্তর্জাতিকে অংশ নিচ্ছেন। ঘরোয়া ক্রিকেটে অকল্যান্ড হার্টসের প্রতিনিধিত্ব করছেন কেটি পার্কিন্স। দলে তিনি মূলতঃ ডানহাতে ব্যাটিং করে থাকেন। এছাড়াও, ডানহাতে মিডিয়াম বোলিংয়ে পারদর্শী তিনি। পুলিশ কনস্ট্যাবল হিসেবে রয়্যাল নিউজিল্যান্ড পুলিশ কলেজ থেকে ২০১৩ সালে স্নাতক ডিগ্রী লাভ করেন। ২০১৫ সালে ভারত সফরে যান ও দলের অন্যতম সদস্য মনোনীত হন। আসন্ন ২০১৭ সালের আইসিসি মহিলা ক্রিকেট বিশ্বকাপকে ঘিরে সুজি বেটসের অধিনায়কত্ব ১৫-সদস্যের নিউজিল্যান্ড দলের তালিকা প্রকাশ করা হয়। দলের অন্যতম সদস্য হিসেবে তিনিও অন্তর্ভুক্ত হন। "Katie Perkins"। ESPN Cricinfo। সংগ্রহের তারিখ ৭ এপ্রিল ২০১৪।  "New Zealand women's T20 Internationals". Espncricinfo. Retrieved 30 Dec 2016. "White Fern Perkins graduates Police College"। blackcaps.co.nz। ১৭ এপ্রিল ২০১৭ তারিখে মূল থেকে আর্কাইভ করা। সংগ্রহের তারিখ ১৭ এপ্রিল ২০১৭।  "New Zealand women Squad"। ESPN Cricinfo। সংগ্রহের তারিখ ১২ মে ২০১৫।  "New Zealand women Squad"। ESPN Cricinfo। সংগ্রহের তারিখ ১২ মে ২০১৫।  "NZ pick 16-year-old Kerr for World Cup"। ESPN Cricinfo। সংগ্রহের তারিখ ১৬ মে ২০১৭।  র‌্যাচেল প্রিস্ট ২০১৭ মহিলা ক্রিকেট বিশ্বকাপের দলসমূহ মহিলাদের আন্তর্জাতিক ক্রিকেটে হ্যাট্রিকের তালিকা ইএসপিএনক্রিকইনফোতে কেটি পার্কিন্স (ইংরেজি) ক্রিকেটআর্কাইভে কেটি পার্কিন্স (সদস্যতা প্রয়োজনীয়) (ইংরেজি)